               IL-KUMMISSJONI EWROPEA
            Brussell, 27.5.2016
            COM(2016) 302 final
            2016/0155(NLE)
            Proposta għal
            DEĊIŻJONI TAL-KUNSILL
            dwar l-iffirmar f'isem l-Unjoni tal-Ftehim bejn l-Unjoni Ewropea u l-Gvern tar-Repubblika tal-Filippini, dwar ċerti aspetti tas-servizzi tal-ajru, u l-applikazzjoni provviżorja tiegħu

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-Raġunijiet għall-proposta u l-għanijiet tagħha

                  B’segwitu għas-sentenzi tal-Qorti tal-Ġustizzja fl-hekk imsejħa kawżi “Open Skies”, fil-5 ta’ Ġunju 2003, il-Kunsill ta mandat lill-Kummissjoni biex tiftaħ in-negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet eżistenti bilaterali dwar is-servizzi tal-ajru bi ftehim fil-livell tal-Unjoni (l-“awtorizzazzjoni orizzontali”). L-għanijiet ta’ ftehimiet ta’ dan it-tip huma li jagħtu aċċess mhux diskriminatorju lit-trasportaturi kollha tal-ajru tal-UE għar-rotot tal-ajru bejn l-Unjoni Ewropea u l-pajjiżi terzi, u b'hekk il-ftehimiet bilaterali dwar is-servizzi tal-ajru bejn l-Istati Membri u l-pajjiżi terzi jiġu jikkonformaw mal-liġi tal-Unjoni.

               •Il-konsistenza mad-dispożizzjonijiet eżistenti fil-qasam politiku

                  Id-dispożizzjonijiet tal-Ftehim jieħdu post jew jikkumplimentaw id-dispożizzjonijiet eżistenti f'għaxar ftehimiet bilaterali dwar is-servizzi tal-ajru bejn l-Istati Membri u r-Repubblika tal-Filippini.

               •Il-konsistenza ma' politiki oħra tal-Unjoni

                  Il-Ftehim se jaqdi mira fundamentali tal-politika esterna tal-Unjoni dwar l-avjazzjoni billi jikkonforma mal-liġi tal-Unjoni l-ftehimiet bilaterali eżistenti dwar is-servizzi tal-ajru.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  L-Artikoli 100(2) u 218(5) tat-TFUE

               •Is-sussidjarjetà (għal kompetenza mhux esklużiva)

                  Il-proposta hija msejsa kompletament fuq il-“mandat orizzontali" mogħti mill-Kunsill b'kunsiderazzjoni tal-kwistjonijiet koperti mil-liġi tal-Unjoni u mill-ftehimiet bilaterali dwar is-servizzi tal-ajru.

               •Il-proporzjonalità

                  Il-Ftehim se jemenda jew jikkomplementa d-dispożizzjonijiet fil-ftehimiet bilaterali dwar is-servizzi tal-ajru safejn ikun meħtieġ biss biex tiġi żgurata l-konformità mal-liġi tal-Unjoni.

               •L-għażla tal-istrument

                  Il-Ftehim bejn l-Unjoni u r-Repubblika tal-Filippini huwa l-aktar strument effikaċi biex il-ftehimiet bilaterali eżistenti kollha bejn l-Istati Membri u r-Repubblika tal-Filippini dwar is-servizzi tal-ajru jinġiebu konformi mal-liġi tal-Unjoni.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •L-evalwazzjonijiet ex-post/il-kontrolli tal-idoneità tal-leġiżlazzjoni eżistenti

                  Ma japplikax

               •Il-konsultazzjoni mal-partijiet ikkonċernati

                  F’konformità mal-Artikolu 218(4) tat-TFUE, il-Kummissjoni wettqet in-negozjati f’konsultazzjoni ma’ kumitat speċjali. Waqt in-negozjati saru wkoll konsultazzjonijiet mal-industrija. Tqiesu l-kummenti li saru f’dan il-proċess. L-Istati Membri kkonċernati vverifikaw il-preċiżjoni tar-referenzi għall-ftehimiet bilaterali dwar is-servizzi tal-ajru. L-industrija enfasizzat l-importanza ta’ bażi legali soda għall-operazzjonijiet kummerċjali tagħha.

               •Il-ġbir u l-użu tal-għarfien espert

                  Ma japplikax

               •Valutazzjoni tal-impatt

                  Ma japplikax

               •L-idoneità regolatorja u s-simplifikazzjoni

                  Il-proposta tipprevedi s-simplifikazzjoni tal-leġiżlazzjoni. Id-dispożizzjonijiet rilevanti tal-ftehimiet bilaterali dwar is-servizzi tal-ajru bejn l-Istati Membri u r-Repubblika tal-Filippini se jinbidlu b’dispożizzjonijiet fi ftehim wieħed, jewinkella se jiġu kkumplimentati minn dispożizzjonijiet ta’ dan it-tip.

               •Id-drittijiet fundamentali

                  Ma japplikax

               4.L-IMPLIKAZZJONI BAĠITARJA

                  Din il-proposta ma għandha l-ebda implikazzjoni għall-baġit tal-Unjoni.

               5.ELEMENTI OĦRA

               •Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rappurtar

                  Sa ma jidħol fis-seħħ, il-Ftehim għandu jiġi applikat b’mod provviżorju mill-ewwel jum tax-xahar ta’ wara d-data li fiha l-Partijiet ikunu għarrfu lil xulxin li tlestew il-proċeduri meħtieġa għal dan il-għan.

               Id-dokumenti ta’ spjegazzjoni (għad-Direttivi)

                  Ma japplikax

               Spjegazzjoni dettaljata tad-dispożizzjonijiet speċifiċi tal-proposta

                  Ir-relazzjonijiet tal-avjazzjoni internazzjonali bejn l-Istati Membri u l-pajjiżi terzi tradizzjonalment kienu rregolati permezz ta’ ftehimiet bilaterali dwar is-servizzi tal-ajru bejn l-Istati Membri u l-pajjiżi terzi, permess tal-annessi ta’ dawn il-ftehimiet u ta' arranġamenti bilaterali jew multilaterali relatati oħra.

                  Madankollu, il-klawżoli tradizzjonali ta’ deżinjazzjoni fil-ftehimiet bilaterali dwar is-servizzi tal-ajru tal-Istati Membri jiksru l-liġi tal-Unjoni. Dawn jippermettu li pajjiż terz jirrifjuta, jirtira jew jissospendi l-permessi jew l-awtorizzazzjonijiet ta’ trasportatur tal-ajru li jkun ġie nnominat minn Stat Membru iżda li ma jkunx proprjetà sostanzjali ta’ dak l-Istat Membru jew taċ-ċittadini tiegħu u li effettivament ma jkunx ikkontrollat mill-Istat Membru jew miċ-ċittadini tiegħu. Instab li dan jikkostitwixxi diskriminazzjoni kontra t-trasportaturi tal-ajru tal-UE stabbiliti fit-territorju ta’ Stat Membru iżda li jkunu proprjetà ta’ ċittadini ta’ Stati Membri oħra u kkontrollati minnhom. Dan imur kontra l-Artikolu 49 tat-Trattat dwar il-Funzjonament tal-Unjoni Ewropea li liċ-ċittadini ta’ Stati Membri li jkunu eżerċitaw il-libertà tal-istabbiliment tagħhom, jiggarantilhom l-istess trattament fl-Istat Membru ospitanti bħal dak li jingħata liċ-ċittadini ta’ dak l-Istat Membru.

                  Hemm kwistjonijiet oħra, bħalma huma t-tassazzjoni fuq il-fjuwil, jew ftehimiet kummerċjali obbligatorji bejn il-kumpaniji tal-avjazzjoni, fejn il-konformità mal-leġiżlazzjoni tal-Unjoni għandha tkun żgurata billi jiġu emendati jew ikkomplementati d-dispożizzjonijiet eżistenti fi ftehimiet bilaterali dwar is-servizzi tal-ajru bejn l-Istati Membri u pajjiżi terzi.

                  B’konformità mal-mekkaniżmi u mad-direttivi mogħtija fl-Anness tal-“mandat orizzontali”, il-Kummissjoni nnegozjat ftehim mar-Repubblika tal-Filippini li jieħu post ċerti dispożizzjonijiet li hemm fil-ftehimiet bilaterali eżistenti dwar is-servizzi tal-ajru bejn l-Istati Membri u r-Repubblika tal-Filippini. L-Artikolu 2 tal-Ftehim jibdel il-klawżoli tradizzjonali ta’ deżinjazzjoni bi klawżola ta’ deżinjazzjoni tal-UE li tippermetti lit-trasportaturi tal-ajru kollha tal-UE jibbenefikaw mid-dritt tal-istabbiliment. L-Artikolu 5 jsolvi l-kunflitti potenzjali mar-regoli tal-Unjoni dwar il-kompetizzjoni.

                  Minħabba li n-negozjati dwar il-ftehim ġew konklużi b’suċċess, il-ftehim għandu jiġi ffirmat f’isem l-Unjoni Ewropea. Hawnhekk qed tiġi proposta deċiżjoni għal dan il-għan.

                  Sakemm jidħol fis-seħħ dan il-ftehim, huwa propost ukoll li għandu jiġi applikat provviżorjament mill-ewwel jum tax-xahar wara d-data li fiha l-Partijiet ikunu nnotifikaw lil xulxin li l-proċeduri kollha meħtieġa għal dan l-għan ikunu tlestew.

               2016/0155 (NLE)

               Proposta għal

               DEĊIŻJONI TAL-KUNSILL

               dwar l-iffirmar f'isem l-Unjoni tal-Ftehim bejn l-Unjoni Ewropea u l-Gvern tar-Repubblika tal-Filippini, dwar ċerti aspetti tas-servizzi tal-ajru, u l-applikazzjoni provviżorja tiegħu

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea u b’mod partikolari l-Artikolu 100(2), flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni biex tiftaħ in-negozjati ma’ pajjiżi terzi dwar is-sostituzzjoni ta’ ċerti dispożizzjonijiet fil-ftehimiet bilaterali eżistenti permezz ta’ ftehim fil-livell tal-Unjoni.

               (2)Għalhekk, il-Kummissjoni, f’isem l-Unjoni, innegozjat Ftehim mal-Gvern tar-Repubblika tal-Filippini dwar ċerti aspetti tas-servizzi tal-ajru (il-Ftehim). In-negozjati ġew konklużi b’suċċess bl-inizjalar tal-Ftehim fl-10 ta' Frar 2016.

               (3)L-għan tal-Ftehim huwa li jġib il-ftehimiet bilaterali dwar is-servizzi tal-ajru bejn għaxar Stati Membri u r-Repubblika tal-Filippini f’konformità mal-liġi tal-Unjoni.

               (4)Għalhekk, il-Ftehim għandu jiġi ffirmat f'isem l-Unjoni, suġġett għall-konklużjoni tiegħu f'data aktar tard.

               (5)Sabiex il-benefiċċji tal-Ftehim ikunu jistgħu jibdew jinħassu malajr kemm jista’ jkun, dan għandu jiġi applikat b’mod provviżorju.

               ADOTTA DIN ID-DEĊIŻJONI:

               Artikolu 1

               L-iffirmar tal-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru (il-Ftehim) b’dan qed jiġi approvat f’isem l-Unjoni, suġġett għall-konklużjoni tat-tali Ftehim.

               It-test tal-Ftehim huwa mehmuż ma' din id-Deċiżjoni.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument tas-setgħat sħaħ, suġġett għall-konklużjoni tal-Ftehim, għall-persuna (jew għall-persuni) indikata/indikati min-negozjatur tal-Ftehim biex jiffirma(w) il-Ftehim.

               Artikolu 3

               Sa ma jidħol fis-seħħ, il-Ftehim għandu jiġi applikat b’mod provviżorju mill-ewwel jum tax-xahar ta’ wara d-data li fiha l-partijiet ikunu għarrfu lil xulxin li tlestew il-proċeduri meħtieġa għal dan il-għan.

               Artikolu 4

               Il-President tal-Kunsill għandu jaħtar lill-persuna li jkollha s-setgħa tipproċedi, f’isem l-Unjoni, u tagħmel in-notifika prevista fl-Artikolu 8(2) tal-Ftehim.

               Artikolu 5

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

    ---documentbreak---

               IL-KUMMISSJONI EWROPEA
            Brussell, 27.5.2016
            COM(2016) 302 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar f'isem l-Unjoni, u l-applikazzjoni provviżorja, tal-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru

               ANNESS

               tal-

               Proposta għal Deċiżjoni tal-Kunsill

               dwar l-iffirmar f'isem l-Unjoni, u l-applikazzjoni provviżorja, tal-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru

               L-UNJONI EWROPEA

               min-naħa l-waħda, u

               IL-GVERN TAR-REPUBBLIKA TAL-FILIPPINI,

               (minn hawn 'il quddiem Il-Filippini)

               min-naħa l-oħra,

               (minn hawn ’il quddiem "il-Partijiet")

               FILWAQT LI JINNUTAW li ġew konklużi ftehimiet bilaterali ta’ servizzi tal-ajru bejn diversi Stati Membri tal-Unjoni Ewropea u l-Filippini li fihom dispożizzjonijiet li jmorru kontra l-liġi tal-Unjoni Ewropea,

               FILWAQT LI JINNUTAW li l-Unjoni Ewropea għandha l-kompetenza esklużiva fir-rigward ta’ diversi aspetti li jistgħu jiġu inklużi fi ftehimiet bilaterali dwar is-servizzi tal-ajru bejn l-Istati Membri tal-Unjoni Ewropea u pajjiżi terzi,

               FILWAQT LI JINNUTAW li, skont il-liġi tal-Unjoni Ewropea, it-trasportaturi tal-ajru tal-Istati Membri tal-Unjoni Ewropea stabbiliti f’xi wieħed mill-Istati Membri tal-Unjoni Ewropea għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Unjoni Ewropea u pajjiżi terzi,

               FILWAQT LI JIKKUNSIDRAW il-ftehimiet bejn l-Unjoni Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu dritt ta’ sjieda fi trasportaturi tal-ajru mogħtija liċenzja skont il-liġi tal-Unjoni Ewropea,

               FILWAQT LI JAGĦRFU li ċerti dispożizzjonijiet fil-ftehimiet bilaterali għal servizzi tal-ajru bejn l-Istati Membri tal-Unjoni Ewropea u l-Filippini, li jmorru kontra l-liġi tal-Unjoni Ewropea, iridu jinġiebu konformi magħha sabiex tiġi stabbilita bażi legali tajba għas-servizzi tal-ajru bejn l-Unjoni Ewropea u l-Filippini, u biex tiġi ppreżervata l-kontinwità ta' dawn is-servizzi tal-ajru,

               FILWAQT LI JINNUTAW li, skont il-liġi tal-Unjoni Ewropea, it-trasportaturi tal-ajru ma jistgħux, fil-prinċipju, jikkonkludu ftehimiet li jistgħu jaffettwaw il-kummerċ bejn l-Istati Membri tal-Unjoni Ewropea u li jkollhom l-għan jew l-effett li jipprevjenu, jirrestrinġu jew jgħawġu l-kompetizzjoni,

               FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi tal-ajru konklużi bejn l-Istati Membri tal-Unjoni Ewropea u l-Filippini li,(i) jeħtieġu jew jiffavorixxu l-adozzjoni ta' ftehimiet bejn il-kumpaniji, deċiżjonijiet minn assoċjazzjonijiet ta’ kumpaniji jew prattiki kkonċertati li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti; jew (ii) isaħħu l-effetti ta’ kull ftehim, deċiżjoni jew prattika miftiehma ta’ dan it-tip; jew (iii) jiddelegaw lit-trasportaturi tal-ajru jew lil operaturi ekonomiċi privati oħrajn ir-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti, jistgħu jrendu mhux effettivi r-regoli tal-kompetizzjoni applikabbli għall-impriżi,

               FILWAQT LI JINNUTAW li mhuwiex għan tal-Unjoni Ewropea, bħala parti minn dawn il-ftehim, li jiżdied il-volum totali tat-traffiku tal-ajru bejn l-Unjoni Ewropea u l-Filippini, jew li jiġi affettwat il-bilanċ bejn trasportaturi bl-ajru tal-Unjoni Ewropea u trasportaturi bl-ajru tal-Filippini, jew li jiġu nnegozjati emendi għad-dispożizzjonijiet ta’ ftehimiet bilaterali eżistenti tas-servizzi tal-ajru dwar drittijiet tat-traffiku.

               FTIEHMU KIF ĠEJ:

               ARTIKOLU 1

               Dispożizzjonijiet ġenerali

               1.
                     Għall-finijiet ta’ dan il-Ftehim, il-frażi “Stati Membri” tfisser l-Istati Membri tal-Unjoni Ewropea u l-frażi “Trattati tal-UE” tfisser it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.

               2.
                     Ir-referenzi f’kull ftehim imniżżel fl-Anness 1 għaċ-ċittadini tal-Istat Membru li huwa parti fil-ftehim għandhom jinftehmu bħala referenzi għaċ-ċittadini tal-Istati Membri tal-Unjoni Ewropea.

               3.
                     Ir-referenzi f’kull ftehim imniżżel fl-Anness 1 għat-trasportaturi tal-ajru jew għal-linji tal-ajru tal-Istat Membru li huwa parti fil-ftehim għandhom jinftehmu bħala referenzi għat-trasportaturi tal-ajru jew għal-linji tal-ajru maħturin minn dak l-Istat Membru.

               ARTIKOLU 2

               Il-ħatra minn Stat Membru

               1.
                     Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet korrispondenti fl-artikoli elenkati fl-Anness 2(a) u (b) rispettivament, f’dak li għandu x’jaqsam mal-ħatra tat-trasportaturi tal-ajru minn Stat Membru, l-awtorizzazzjonijiet u l-permessi tiegħu mogħtija mill-Filippini, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi tat-trasportaturi tal-ajru, rispettivament.

               2.
                     Malli jirċievu ħatra mingħand Stat Membru, il-Filippini għandhom jagħtu l-awtorizzazzjonijiet u l-permessi meħtieġa bl-inqas dewmien proċedurali, sakemm:

               i.
                     it-trasportatur tal-ajru jkun stabbilit, skont it-Trattati tal-UE, fit-territorju tal-Istat Membru li jkun qed jaħtru u għandu Liċenzja Operattiva valida skont il-liġi tal-Unjoni; kif ukoll

               ii.
                     il-kontroll regolatorju effettiv tal-kumpanija tal-ajru huwa eżerċitat u miżmum mill-Istat Membru responsabbli għall-ħruġ taċ-Ċertifikat tal-Operatur tal-Ajru tagħha u l-awtorità aeronawtika rilevanti hija identifikata b'mod ċar fil-ħatra; kif ukoll

               iii.
                     it-trasportatur tal-ajru jkun, direttament jew b’maġġoranza ta’ ishma, proprjetà tal-Istati Membri, u jkun ikkontrollat b’mod effettiv minnhom u/jew miċ-ċittadini tagħhom u/jew mill-istati l-oħra mniżżlin fl-Anness 3 u/jew miċ-ċittadini ta’ dawn l-istati l-oħra.

               3.
                     Il-Filippini jistgħu jirrifjutaw, jirrevokaw, jissospendu jew jillimitaw l-awtorizzazzjonijiet jew il-permessi ta’ trasportatur tal-ajru maħtur minn Stat Membru meta:

               i.
                     it-trasportatur tal-ajru ma jkunx stabbilit, skont it-Trattati tal-UE, fit-territorju tal-Istat Membru li jkun qed jaħtru jew ma jkollux Liċenzja Operattiva valida b’konformità mal-leġiżlazzjoni tal-liġi tal-Unjoni; jew

               ii.
                     l-Istat Membru li huwa responsabbli għall-ħruġ taċ-Ċertifikat tal-Operatur tal-Ajru tat-trasportatur tal-ajru ma jkunx jeżerċita jew iżomm kontroll regolatorju effettiv fuqu, jew l-awtorità ajrunawtika rilevanti ma tkunx identifikata b’mod ċar fil-ħatra; jew

               iii.
                     it-trasportatur tal-ajru ma jkunx, direttament jew b’maġġoranza ta’ ishma, proprjetà tal-Istati Membri, jew ikkontrollat b’mod effettiv minnhom u/jew miċ-ċittadini tagħhom u/jew mill-istati l-oħra mniżżlin fl-Anness 3 u/jew miċ-ċittadini ta’ dawn l-istati l-oħra; jew

               iv.
                     it-trasportatur tal-ajru jkun diġà awtorizzat li jopera fl-ambitu ta’ ftehim bilaterali bejn il-Filippini u xi Stat Membru ieħor, u l-Filippini jistgħu juru li, billi dan it-trasportatur jeżerċita d-drittijiet fuq it-traffiku skont dan il-Ftehim fuq rotta li tinkludi punt f’dak l-Istat Membru l-ieħor, ikun qed jevita r-restrizzjonijiet fuq id-drittijiet tat-traffiku imposti minn dak il-ftehim l-ieħor.

               Huma u jeżerċitaw id-dritt tagħhom skont dan il-paragrafu, il-Filippini ma għandhomx jiddiskriminaw bejn it-trasportaturi tal-ajru tal-Unjoni Ewropea abbażi tan-nazzjonalità.

               ARTIKOLU 3

               Is-sikurezza

               1.
                     Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness 2(c).

               2.
                     Fejn Stat Membru jkun ħatar trasportatur tal-ajru li l-kontroll regolatorju tiegħu huwa mħaddem u miżmum minn Stat Membru ieħor, id-drittijiet tal-Filippini skont id-dispożizzjonijiet dwar is-sikurezza fil-ftehim bejn l-Istat Membru li ħatar it-trasportatur tal-ajru u l-Filippini għandhom japplikaw b’mod ugwali fir-rigward tal-adozzjoni, tat-tħaddim jew taż-żamma tal-istandards tas-sikurezza minn dak l-Istat Membru l-ieħor u fir-rigward tal-awtorizzazzjoni għat-tħaddim ta’ dak it-trasportatur tal-ajru.

               ARTIKOLU 4

               It-tassazzjoni fuq il-fjuwil tal-avjazzjoni

               1.
                     Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness 2(d).

               2.
                     Minkejja kull dispożizzjoni oħra li tgħid mod ieħor, xejn f’ebda ftehim imniżżel fl-Anness 2(d) ma għandu jżomm lil Stat Membru milli jimponi, fuq bażi mhux diskriminatorja, taxxi, imposti, dazji, miżati jew ħlasijiet fuq il-fjuwil fornut fit-territorju tiegħu biex jintuża f’inġenju tal-ajru ta’ trasportatur tal-ajru maħtur mill-Filippini li jopera bejn punt fit-territorju ta’ dak l-Istat Membru u punt ieħor fit-territorju tiegħu jew fit-territorju ta’ Stat Membru ieħor.

               ARTIKOLU 5

               Il-kompatibbiltà mar-regoli tal-kompetizzjoni

               1.
                     Minkejja kull dispożizzjoni oħra li tkun tgħid mod ieħor, fil-ftehimiet imniżżlin fl-Anness 1 xejn ma għandu (i) jeżiġi jew jiffavorixxi l-adozzjoni ta’ ftehimiet bejn l-intrapriżi, deċiżjonijiet minn assoċjazzjonijiet tal-intrapriżi, jew prattiki miftiehma li jipprevjenu, jgħawġu jew jirrestrinġu l-kompetizzjoni; (ii) isaħħaħ l-effetti ta’ kwalunkwe ftehim, deċiżjoni jew prattika miftiehma ta’ dan it-tip; jew (iii) jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.

               2.
                     Id-dispożizzjonijiet inklużi fil-Ftehimiet elenkati fl-Anness 1 li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.

               ARTIKOLU 6

               L-Annessi ta’ dan il-Ftehim

               L-Annessi ta' dan il-Ftehim għandhom jifformaw parti integrali minnu.

               ARTIKOLU 7

               Reviżjoni jew emenda

               Il-Partijiet jistgħu, f’kull ħin, jirrevedu jew jemendaw dan il-Ftehim bi qbil reċiproku.

               ARTIKOLU 8

               Id-dħul fis-seħħ u l-applikazzjoni provviżorja

               1.
                     Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li jkunu tlestew il-proċeduri interni rispettivi tagħhom li huma meħtieġa biex jidħol fis-seħħ.

               2.
                     Minkejja l-paragrafu 1, il-Partijiet jaqblu li japplikaw dan il-Ftehim b’mod provviżorju mill-ewwel jum tax-xahar ta’ wara d-data li fiha l-Partijiet ikunu nnotifikaw lil xulxin li l-proċeduri meħtieġa għal dan il-għan ikunu tlestew.

               3.
                     Dan il-Ftehim għandu japplika għall-ftehimiet u l-arranġamenti kollha mniżżlin fl-Anness 1, inklużi dawk li, fid-data tal-iffirmar ta’ dan il-Ftehim, ikun għadhom ma daħlux fis-seħħ.

               ARTIKOLU 9

               It-terminazzjoni

               1.
                     Fil-każ li jintemm Ftehim elenkat fl-Anness 1, id-dispożizzjonijiet kollha ta’ dan il-Ftehim li għandhom x’jaqsmu mal-Ftehim ikkonċernat elenkat fl-Anness 1 għandhom jintemmu fl-istess ħin.

               2.
                     Fil-każ li l-Ftehimiet kollha elenkati fl-Anness 1 jintemmu, dan il-Ftehim għandu jintemm fl-istess ħin.

               B’XHIEDA TA’ DAN, il-firmatarji ta’ hawn taħt, awtorizzati kif xieraq, iffirmaw dan il-Ftehim.

               Magħmul fi [….] f’żewġ kopji, f'dan il-[…] jum ta’ […, …] bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża, u Żvediża, fejn it-testi kollha huma ugwalment awtentiċi.

               GĦALL-UNJONI EWROPEA:
                     GĦAR-REPUBBLIKA TAL-FILIPPINI:

               Anness 1

               Il-lista tal-ftehimiet imsemmijin fl-Artikolu 1 ta’ dan il-Ftehim

               Il-ftehimiet u l-arranġamenti l-oħra dwar is-servizzi tal-ajru bejn il-Filippini u l-Istati Membri tal-Unjoni Ewropea, kif emendati jew immodifikati, li, dakinhar tal-iffirmar ta’ dan il-Ftehim, kienu ġew konklużi, iffirmati jew inizjalati:

               -
                     il-Ftehim dwar it-Trasport bl-Ajru bejn il-Gvern Federali tal-Awstrija u l-Gvern tar-Repubblika tal-Filippini, iffirmat f’Manila fit-12 ta’ Awwissu 1992, minn hawn ’il quddiem imsejjaħ “il-Ftehim bejn il-Filippini u l-Awstrija” fl-Anness 2;

               -
                     il-Ftehim dwar it-Trasport bl-Ajru bejn il-Gvern tar-Renju tal-Belġju u l-Gvern tar-Repubblika tal-Filippini, iffirmat f’Manila fit-30 ta’ Jannar 1970, minn hawn ’il quddiem imsejjaħ “il-Ftehim bejn il-Filippini u l-Belġju” fl-Anness 2;

               -
                     il-Ftehim dwar it-Trasport bl-Ajru bejn il-Gvern tar-Repubblika Federali Ċeka u Slovakka u l-Gvern tar-Repubblika tal-Filippini, iffirmat fi Praga fit-23 ta’ April 1992, minn hawn ’il quddiem imsejjaħ “il-Ftehim bejn il--Filippini u r-Repubblika Ċeka” fl-Anness 2;

               -
                     il-Ftehim dwar it-Trasport bl-Ajru bejn il-Gvern tar-Renju tad-Danimarka u l-Gvern tar-Repubblika tal-Filippini, iffirmat f’Oslo fit-8 ta’ Mejju 1969, minn hawn ’il quddiem imsejjaħ “il-Ftehim bejn il-Filippini u d-Danimarka” fl-Anness 2;

               -
                     il-Ftehim dwar it-Trasport bl-Ajru bejn ir-Repubblika tal-Filippini u r-Renju tal-Iżvezja, iffirmat f’Oslo fit-8 ta’ Mejju 1969, minn hawn ’il quddiem imsejjaħ “il-Ftehim bejn il-Filippini u l-Iżvezja” fl-Anness 2;

               -
                     il-Ftehim dwar it-Trasport bl-Ajru bejn ir-Repubblika Federali tal-Ġermanja u r-Repubblika tal-Filippini, iffirmat f’Manila fis-6 ta’ Awwissu 1971, minn hawn ’il quddiem imsejjaħ “il-Ftehim bejn il-Filippini u l-Ġermanja” fl-Anness 2;

               -
                     il-Ftehim dwar it-Trasport bl-Ajru bejn il-Gvern Reali Elleniku u l-Gvern tar-Repubblika tal-Filippini, iffirmat f’Ateni fit-8 ta’ Ottubru 1949, minn hawn ’il quddiem imsejjaħ “il-Ftehim bejn il-Filippini u l-Greċja” fl-Anness 2;

               -
                     il-Ftehim dwar is-Servizzi tal-Ajru bejn il-Gvern tar-Repubblika tal-Ungerija u l-Gvern tar-Repubblika tal-Filippini, iffirmat f’Budapest fil-21 ta’ Mejju 1992, minn hawn ’il quddiem imsejjaħ “il-Ftehim bejn il-Filippini u l-Ungerija” fl-Anness 2;

               -
                     il-Ftehim dwar it-Trasport bl-Ajru bejn il-Gvern tal-Gran Dukat tal-Lussemburgu u l-Gvern tar-Repubblika tal-Filippini, iffirmat fil-Lussemburgu fil-21 ta’ Novembru 2001, minn hawn ’il quddiem imsejjaħ “il-Ftehim bejn il-Filippini u l-Lussemburgu” fl-Anness 2;

               -
                     il-Ftehim bejn il-Gvern tar-Repubblika tal-Polonja u l-Gvern tar-Repubblika tal-Filippini dwar is-servizzi tal-ajru ċivili, iffirmat f’Manila fl-1 ta’ Lulju 1993, minn hawn ’il quddiem imsejjaħ “il-Ftehim bejn il-Filippini u l-Polonja” fl-Anness 2.

               Anness 2

               Il-lista tal-artikoli fil-Ftehimiet elenkati fl-Anness 1 u msemmija fl-Artikoli 2 sa 4 ta’ dan il-Ftehim

               (a) Identifikazzjoni:

               -
                     l-Artikolu 3 tal-Ftehim bejn il-Filippini u l-Awstrija;

               -
                     l-Artikolu 3 tal-Ftehim bejn il-Filippini u l-Belġju;

               -
                     l-Artikolu III tal-Ftehim bejn il-Filippini u r-Repubblika Ċeka;

               -
                     l-Artikolu 3 tal-Ftehim bejn il-Filippini u d-Danimarka;

               -
                     l-Artikolu 3 tal-Ftehim bejn il-Filippini u l-Iżvezja;

               -
                     l-Artikolu 3(1) tal-Ftehim bejn il-Filippini u l-Ġermanja;

               -
                     L-Artikoli 2 u 3 tal-Ftehim bejn il-Filippini u l-Greċja;

               -
                     l-Artikolu III tal-Ftehim bejn il-Filippini u l-Ungerija;

               -
                     l-Artikolu III tal-Ftehim bejn il-Filippini u l-Lussemburgu;

               -
                     l-Artikolu III tal-Ftehim bejn il-Filippini u l-Polonja;

               (b) Ir-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi:

               -
                     l-Artikolu 3 tal-Ftehim bejn il-Filippini u l-Awstrija;

               -
                     l-Artikolu 3 tal-Ftehim bejn il-Filippini u l-Belġju;

               -
                     l-Artikolu III tal-Ftehim bejn il-Filippini u r-Repubblika Ċeka;

               -
                     l-Artikolu 3 tal-Ftehim bejn il-Filippini u d-Danimarka;

               -
                     l-Artikolu 3 tal-Ftehim bejn il-Filippini u l-Iżvezja;

               -
                     il-paragrafi 4, 5 u l-ewwel sentenza tal-paragrafu 6 fl-Artikolu 3 tal-Ftehim bejn il-Filippini u l-Ġermanja;

               -
                     l-Artikolu 6 tal-Ftehim bejn il-Filippini u l-Greċja;

               -
                     l-Artikolu IV tal-Ftehim bejn il-Filippini u l-Ungerija;

               -
                     l-Artikolu III tal-Ftehim bejn il-Filippini u l-Lussemburgu;

               -
                     l-Artikolu III tal-Ftehim bejn il-Filippini u l-Polonja;

               (c) Is-sikurezza:

               -
                     l-Artikolu 6 tal-Ftehim bejn il-Filippini u l-Awstrija;

               -
                     l-Artikolu 11 tal-Ftehim bejn il-Filippini u l-Belġju;

               -
                     l-Artikolu X tal-Ftehim bejn il-Filippini u r-Repubblika Ċeka;

               -
                     l-Artikolu 11 tal-Ftehim bejn il-Filippini u d-Danimarka;

               -
                     l-Artikolu 11 tal-Ftehim bejn il-Filippini u l-Iżvezja;

               -
                     l-Artikolu 10 tal-Ftehim bejn il-Filippini u l-Ġermanja;

               -
                     l-Artikolu 4 tal-Ftehim bejn il-Filippini u l-Greċja;

               -
                     l-Artikolu XIII tal-Ftehim bejn il-Filippini u l-Ungerija;

               -
                     l-Artikolu XI tal-Ftehim bejn il-Filippini u l-Lussemburgu;

               -
                     l-Artikolu XII tal-Ftehim bejn il-Filippini u l-Polonja;

               (d) It-tassazzjoni fuq il-fjuwil tal-avjazzjoni:

               -
                     l-Artikolu 7 tal-Ftehim bejn il-Filippini u l-Awstrija;

               -
                     l-Artikolu 4 tal-Ftehim bejn il-Filippini u l-Belġju;

               -
                     l-Artikolu IV tal-Ftehim bejn il-Filippini u r-Repubblika Ċeka;

               -
                     l-Artikolu 4 tal-Ftehim bejn il-Filippini u d-Danimarka;

               -
                     l-Artikolu 4 tal-Ftehim bejn il-Filippini u l-Iżvezja;

               -
                     l-Artikolu 4 tal-Ftehim bejn il-Filippini u l-Ġermanja;

               -
                     l-Artikolu 3 tal-Ftehim bejn il-Filippini u l-Greċja;

               -
                     l-Artikolu V tal-Ftehim bejn il-Filippini u l-Ungerija;

               -
                     l-Artikolu IV tal-Ftehim bejn il-Filippini u l-Lussemburgu;

               -
                     l-Artikolu IV tal-Ftehim bejn il-Filippini u l-Polonja.

               Anness 3

               Lista ta’ Stati oħrajn imsemmija fl-Artikolu 2 ta’ dan il-Ftehim

               (a)
                     Ir-Repubblika tal-Islanda (fl-ambitu tal-Ftehim dwar iż-Żona Ekonomika Ewropea);

               (b)
                     Il-Prinċipat tal-Liechtenstein (fl-ambitu tal-Ftehim dwar iż-Żona Ekonomika Ewropea);

               (c)
                     Ir-Renju tan-Norveġja (fl-ambitu tal-Ftehim dwar iż-Żona Ekonomika Ewropea);

               (d)
                     Il-Konfederazzjoni Żvizzera (fl-ambitu tal-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).


               IL-KUMMISSJONI EWROPEA
            Brussell, 7.3.2016
            COM(2016) 118 final
            2016/0065(NLE)
            Proposta għal
            DEĊIŻJONI TAL-KUNSILL
            dwar il-pożizzjoni tal-Unjoni fil-Kunsill ta' Stabilizzazzjoni u ta' Assoċjazzjoni tal-UE u r-Repubblika tal-Albanija dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007

               MEMORANDUM TA' SPJEGAZZJONI

               1. Il-kuntest

               L-Aġenzija tal-Unjoni Ewropea għad-Drittijiet Fundamentali (minn hawn 'il quddiem "l-Aġenzija") twaqqfet bir-Regolament tal-Kunsill (KE) Nru 168/2007
                  1
                (minn hawn 'il quddiem, "ir-Regolament").

               Skont l-Artikolu 2 tar-Regolament, l-għan tal-Aġenzija huwa li tipprovdi lill-istituzzjonijiet, il-korpi, l-uffiċċji u l-aġenziji rilevanti tal-Unjoni u lill-Istati Membri tagħha b'assistenza u b'għarfien espert relatati mad-drittijiet fundamentali meta jkunu qed jimplimentaw il-liġi tal-Unjoni.

               Skont l-Artikolu 28(1) tar-Regolament, l-Aġenzija għandha tkun miftuħa għall-parteċipazzjoni tal-pajjiżi kandidati bħala osservaturi. L-Artikolu 28(2) ta' dan ir-Regolament jistipula li l-parteċipazzjoni u l-modalitajiet rispettivi għandhom jiġu ddeterminati b'deċiżjoni tal-Kunsill ta' Assoċjazzjoni rilevanti. Id-deċiżjoni għandha tindika b'mod partikolari n-natura, il-grad u l-mod ta' kif il-pajjiż jipparteċipa fil-ħidma tal-Aġenzija, fil-qafas stabbilit fl-Artikoli 4 u 5 tar-Regolament. Mad-deċiżjoni tal-Kunsill ta' Assoċjazzjoni, l-Aġenzija tkun tista' tittratta l-kwistjonijiet tad-drittijiet fundamentali fil-pajjiż kandidat inkwistjoni fl-ambitu tal-Artikolu 3(1) tar-Regolament, sa fejn ikun meħtieġ għall-allinjament gradwali tal-pajjiż mad-dritt tal-Unjoni.

               2. Id-Deċiżjoni proposta

               Il-Kummissjoni tipproponi lill-Kunsill l-adozzjoni ta' deċiżjoni dwar il-pożizzjoni tal-Unjoni fil-Kunsill ta' Stabbilizzazzjoni u ta' Assoċjazzjoni tal-UE u r-Repubblika tal-Albanija dwar il-kwistjoni tal-parteċipazzjoni tar-Repubblika tal-Albanija bħala osservatur fil-ħidma tal-Aġenzija u l-modalitajiet tagħha. Id-deċiżjoni proposta b'artikolu wieħed tipprevedi li l-pożizzjoni tal-Unjoni hija dik stabbilita fl-abbozz ta' deċiżjoni tal-Kunsill ta' Stabbilizzazzjoni u ta' Assoċjazzjoni tal-UE u r-Repubblika tal-Albanija ("l-abbozz ta' Deċiżjoni"), anness mad-Deċiżjoni tal-Kunsill. Proposta għal tali abbozz ta' Deċiżjoni hija mehmuża wkoll mal-proposta tal-Kummissjoni. Hija tikkonforma mar-rekwiżiti tal-Artikolu 28 tar-Regolament.

               F'konformità ma' wieħed mill-prinċipji bażiċi li fuqhom huwa bbażat ir-Regolament (jiġifieri, li l-Aġenzija taħdem fuq il-bażi ta' approċċ tematiku, u mhux speċifiku għall-pajjiżi) l-abbozz ta' Deċiżjoni jippermetti lill-Aġenzija sabiex twettaq fir-Repubblika tal-Albanija d-dmirijiet stabbiliti fil-qafas tal-Artikoli 4 u 5 tar-Regolament.

               L-abbozz tad-Deċiżjoni jistabbilixxi wkoll li r-Repubblika tal-Albanija għandha taħtar osservatur u sostitut għall-Bord ta' Tmexxija tal-Aġenzija. Dawn il-persuni għandhom jikkonformaw mal-kriterji stabbiliti fl-Artikolu 12(1) tar-Regolament. Huma għandhom jipparteċipaw fix-xogħol tal-Bord ta' Tmexxija fuq bażi ugwali mal-membri u s-sostituti maħtura mill-Istati Membri, iżda mingħajr ma jkollhom id-dritt li jivvutaw.

               L-abbozz ta' Deċiżjoni jinkludi dispożizzjonijiet li jirrigwardaw il-kontribuzzjoni finanzjarja tar-Repubblika tal-Albanija u l-persunal (l-anness I). L-abbozz tad-Deċiżjoni huwa akkumpanjat minn dikjarazzjoni finanzjarja.

               L-abbozz tad-Deċiżjoni huwa konformi mar-Regolamenti tal-Persunal tal-Uffiċjali tal-Unjoni Ewropea ("ir-Regolamenti tal-Persunal") u l-Kundizzjonijiet tal-Impjieg Applikabbli għall-Aġenti l-Oħra tal-Unjoni ("CEOS"), stabbiliti permezz tar-Regolament tal-Kunsill (KEE, Euratom, KEFA) Nru 259/68
                  2
               .

               2016/0065 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni tal-Unjoni fil-Kunsill ta' Stabilizzazzjoni u ta' Assoċjazzjoni tal-UE u r-Repubblika tal-Albanija dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 352 flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni,

               Billi:

               (1)Il-Kunsill Ewropew tal-Lussemburgu ta' Diċembru 1997 għamel il-parteċipazzjoni fl-aġenziji tal-Unjoni mezz kif tissaħħaħ l-istrateġija ta' qabel l-adeżjoni. Il-konklużjonijiet tal-Kunsill Ewropew jistipulaw li l-"aġenziji tal-Unjoni li fihom ikunu jistgħu jipparteċipaw il-pajjiżi applikanti għandhom jiġu ddeterminati fuq bażi ta' każ b'każ".

               (2)Ir-Regolament tal-Kunsill (KE) Nru 168/2007 li jistabbilixxi Aġenzija tal-Unjoni Ewropea għad-Drittijiet Fundamentali (minn hawn 'il quddiem "ir-Regolament") jistipula li l-Aġenzija għandha tkun miftuħa għall-parteċipazzjoni tal-pajjiżi kandidati bħala osservaturi.

               (3)Ir-Repubblika tal-Albanija tikkondividi l-għanijiet u l-objettivi stabbiliti għall-Aġenzija fir-Regolament u tappoġġa l-ħidmiet tal-aġenzija u l-oqsma tal-attività tagħha skont l-Artikoli 4 u 5 tiegħu.

               (4)L-objettiv aħħari tar-Repubblika tal-Albanija huwa li ssir membru tal-Unjoni Ewropea, u l-parteċipazzjoni tagħha fl-Aġenzija tal-Unjoni Ewropea għad-Drittijiet Fundamentali għandha tgħin lir-Repubblika tal-Albanija biex tilħaq dan l-objettiv.

               IDDEĊIEDA KIF ĠEJ:

               Artikolu Uniku

               Il-pożizzjoni li għandha tittieħed mill-Unjoni Ewropea fil-Kunsill ta' Stabilizzazzjoni u ta' Assoċjazzjoni tal-UE u tar-Repubblika tal-Albanija dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi għal dan huma stabbiliti fl-abbozz tad-Deċiżjoni tal-Kunsill ta' Stabilizzazzjoni u ta' Assoċjazzjoni tal-UE u tar-Repubblika tal-Albanija, anness ma' din id-Deċiżjoni.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali, ĠU L 53 tat-22.2.2007, p.1.

                     (2)
                  ĠU 56, 4.3.1968, p. 1, kif emendat l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill tat-22 ta' Ottubru 2013, ĠU L 287, 29.10.2013, p. 15.

    ---documentbreak---

               IL-KUMMISSJONI EWROPEA
            Brussell, 7.3.2016
            COM(2016) 118 final
            ANNESSI
            ID-DEĊIŻJONI Nru …/ dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007
            Li takkumpanja
            Deċiżjoni tal-Kunsill
            dwar pożizzjoni tal-Unjoni fil-Kunsill ta' Stabilizzazzjoni u ta' Assoċjazzjoni tal-UE u r-Repubblika tal-Albanija dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007

               ANNESSI

               ID-DEĊIŻJONI Nru …/ dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007

               Li takkumpanja

               Deċiżjoni tal-Kunsill

               dwar pożizzjoni tal-Unjoni fil-Kunsill ta' Stabilizzazzjoni u ta' Assoċjazzjoni tal-UE u r-Repubblika tal-Albanija dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea għad-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007

               IL-KUNSILL TA' STABBILIZZAZZJONI U TA' ASSOĊJAZZJONI TAL-UE U R-REPUBBLIKA TAL-ALBANIJA,

               Wara li kkunsidra l-Ftehim ta' Stabilizzazzjoni u ta' Assoċjazzjoni bejn l-Unjoni Ewropea, fuq naħa waħda, u r-Repubblika tal-Albanija, fuq in-naħa l-oħra,

               Wara li kkunsidra r-Regolament tal-Kunsill (KE) Nru 168/2007 li jistabbilixxi Aġenzija tal-Unjoni Ewropea għad-Drittijiet Fundamentali u b'mod partikolari l-Artikolu 28 tiegħu,

               Billi

               (1) Il-Kunsill Ewropew tal-Lussemburgu ta' Diċembru 1997 għamel il-parteċipazzjoni fl-aġenziji tal-Unjoni mezz kif tittejjeb l-istrateġija ta' qabel l-adeżjoni. Il-konklużjonijiet tal-Kunsill Ewropew jistipulaw li l-"aġenziji tal-Unjoni li fihom ikunu jistgħu jipparteċipaw il-pajjiżi applikanti għandhom jiġu ddeterminati fuq bażi ta' każ b'każ".

               (2) Ir-Repubblika tal-Albanija tikkondividi l-għanijiet u l-objettivi stabbiliti għall-Aġenzija tal-Unjoni Ewropea għad-Drittijiet Fundamentali ("l-Aġenzija") u tappoġġa l-firxa u d-deskrizzjoni tal-kompiti tal-Aġenzija kif stabbiliti fir-Regolament tal-Kunsill (KE) Nru 168/2007.

               (3) Huwa xieraq li l-Aġenzija tkun tista' tittratta kwistjonijiet tad-drittijiet fundamentali fl-ambitu tal-Artikolu 3(1) tar-Regolament tal-Kunsill (KE) Nru 168/2007 fir-Repubblika tal-Albanija sa fejn ikun meħtieġ għall-allinjament gradwali tagħha mad-dritt tal-Unjoni.

               (4) Għaldaqstant, ir-Repubblika tal-Albanija għandha titħalla tipparteċipa bħala osservatur fil-ħidma tal-Aġenzija u l-modalitajiet għal din il-parteċipazzjoni għandhom jiġu definiti, inklużi dispożizzjonijiet li jirrigwardaw il-parteċipazzjoni f'inizjattivi meħuda mill-Aġenzija, il-kontribuzzjoni finanzjarja u l-persunal.

               (5) Skont l-Artikolu 12(2)(a) u 82(3)(a) tal-Kundizzjonijiet tal-Impjieg għall-Aġenti l-Oħrajn tal-Komunitajiet Ewropej stipulat fir-Regolament tal-Kunsill (KEE, Euratom, KEFA) Nru 259/68
                  1
               , id-Direttur tal-Aġenzija jista', b'eċċezzjoni, jawtorizza l-ingaġġar ta' ċittadini tar-Repubblika tal-Albanija li jgawdu d-drittijiet sħaħ tagħhom bħala ċittadini.

               IDDEĊIEDA:

               Artikolu 1

               Ir-Repubblika tal-Albanija, bħala pajjiż kandidat, għandha tipparteċipa bħala osservatur fl-Aġenzija tal-Unjoni Ewropea għad-Drittijiet Fundamentali, stabbilita bir-Regolament tal-Kunsill (KE) Nru 168/2007.

               Artikolu 2

               1. L-Aġenzija tista' tittratta kwistjonijiet tad-drittijiet fundamentali fl-ambitu tal-Artikolu 3(1) tar-Regolament tal-Kunsill (KE) Nru 168/2007 fir-Repubblika tal-Albanija sa fejn ikun meħtieġ għall-allinjament gradwali tagħha mad-dritt tal-Unjoni.

               2. Għal dan il-għan, l-Aġenzija se tkun tista' twettaq fir-Repubblika tal-Albanija l-kompiti stabbiliti fil-qafas tal-Artikoli 4 u 5 tar-Regolament tal-Kunsill (KE) Nru 168/2007.

               Artikolu 3

               Ir-Repubblika tal-Albanija għandha tikkontribwixxi finanzjarjament għall-attivitajiet tal-Aġenzija msemmija fl-Artikolu 4 tar-Regolament tal-Kunsill (KE) Nru 168/2007 f'konformità mad-dispożizzjonijiet stabbiliti fl-Anness ta' din id-Deċiżjoni.

               Artikolu 4

               1. Ir-Repubblika tal-Albanija għandha tappunta persuni li jikkonformaw mal-kriterji stabbiliti fl-Artikolu 12(1) tar-Regolament tal-Kunsill (KE) Nru 168/2007 bħala osservatur u sostitut, rispettivament. Huma jistgħu jipparteċipaw fil-ħidma tal-Bord ta' Tmexxija fuq bażi ugwali mal-membri u s-sostituti maħtura mill-Istati Membri, iżda mingħajr ma jkollhom id-dritt li jivvutaw.

               2. Ir-Repubblika tal-Albanija għandha tinnomina uffiċjal tal-gvern bħala Uffiċjal Nazzjonali ta' Kuntatt, kif imsemmi fl-Artikolu 8(1) tar-Regolament tal-Kunsill (KE) Nru 168/2007.

               3. Fi żmien erba' xhur mid-dħul fis-seħħ ta' din id-Deċiżjoni, ir-Repubblika tal-Albanija għandha tinforma lill-Kummissjoni Ewropea bl-ismijiet, il-kwalifiki u d-dettalji ta' kuntatt tal-persuni msemmija fil-paragrafi 1 u 2.

               Artikolu 5

               Id-dejta pprovduta lill-Aġenzija jew li toħroġ minnha tista' tiġi ppubblikata u għandha tkun għad-dispożizzjoni tal-pubbliku, bil-kundizzjoni li l-informazzjoni kunfidenzjali tingħata l-istess grad ta' protezzjoni fir-Repubblika tal-Albanija bħalma tingħata fl-Unjoni.

               Artikolu 6

               L-Aġenzija għandha tgawdi fir-Repubblika tal-Albanija l-istess kapaċità ġuridika bħal dik mogħtija lill-entitajiet ġuridiċi skont il-liġi tar-Repubblika tal-Albanija.

               Artikolu 7

               Sabiex l-Aġenzija u l-persunal tagħha jkunu jistgħu jwettqu l-kompiti tagħhom, ir-Repubblika tal-Albanija għandha tagħtihom privileġġi u immunitajiet identiċi għal dawk fl-Artikoli 1 sa 4, 5, 6, 10 sa 13, 15, 17 u 18 tal-Protokoll (Nru 7) dwar il-Privileġġi u l-Immunitajiet tal-Unjoni Ewropea, mehmuż mat-Trattati dwar l-Unjoni Ewropea u dwar il-Funzjonament tal-Unjoni Ewropea.

               Artikolu 8

               Il-Partijiet kollha għandhom jieħdu kull miżura ġenerali jew speċifika meħtieġa biex jissodisfaw l-obbligi tagħhom skont din id-Deċiżjoni u għandhom jinnotifikawhom lill-Kunsill ta' Stabilizzazzjoni u ta' Assoċjazzjoni.

               Artikolu 9

               Din id-Deċiżjoni għandha tidħol fis-seħħ fl-ewwel jum tat-tieni xahar wara d-data tal-adozzjoni tagħha.

               ANNESS I

               KONTRIBUZZJONI FINANZJARJA TAR-REPUBBLIKA TAL-ALBANIJA LILL-AĠENZIJA TAL-UNJONI EWROPEA GĦAD-DRITTIJIET FUNDAMENTALI

               1.Il-kontribuzzjoni finanzjarja li għandha titħallas mir-Repubblika tal-Albanija għall-baġit tal-Unjoni Ewropea biex tipparteċipa fl-Aġenzija tal-Unjoni Ewropea għad-Drittijiet Fundamentali (l-Aġenzija), kif stipulat fil-punt 2, tirrappreżenta l-kost sħiħ tal-parteċipazzjoni tagħha fiha għall-ewwel tliet snin. Mir-raba' sena, l-ammonti jiġu determinati skont il-punt 6.

               2.Il-kontribuzzjoni finanzjarja li għandha titħallas mir-Repubblika tal-Albanija għall-baġit tal-Unjoni Ewropea għall-ewwel tliet snin hija kif ġej:

                        Sena 1:

                        EUR 160,000

                        Sena 2:

                        EUR 163,000

                        Sena 3:

                        EUR 166,000

               3.L-appoġġ finanzjarju possibbli mill-programmi ta' assistenza tal-Unjoni se jiġi miftiehem separatament skont il-programm tal-Unjoni relevanti.

               4.Il-kontribuzzjoni tar-Repubblika tal-Albanija se tkun amministrata skont ir-Regolament Finanzjarju applikabbli għall-baġit ġenerali tal-Unjoni Ewropea.

               5.L-ispejjeż tal-ivvjaġġar u tal-għajxien li jintefqu mir-rappreżentanti u l-esperti tar-Repubblika tal-Albanija sabiex jieħdu sehem fil-ħidma tal-Aġenzija jew f'laqgħat relatati mal-implimentazzjoni tal-programm ta' ħidma tal-Aġenzija għandhom jiġu rimborżati mill-Aġenzija fuq l-istess bażi tal-proċeduri attwalment fis-seħħ għall-Istati Membri tal-Unjoni Ewropea, u f'konformità ma' dawn l-imsemmija proċeduri.

               6.Wara d-dħul fis-seħħ ta' din id-Deċiżjoni u fil-bidu ta' kull sena sussegwenti, il-Kummissjoni se tibgħat lir-Repubblika tal-Albanija talba għall-fondi li tikkorrispondi mal-kontribuzzjoni tagħha lill-Aġenzija skont din id-Deċiżjoni. Għall-ewwel sena kalendarja tal-parteċipazzjoni tagħha, ir-Repubblika tal-Albanija se tħallas kontribuzzjoni kkalkulata mid-data tal-parteċipazzjoni sal-aħħar tas-sena fuq bażi pro rata. Għas-snin ta' wara, il-kontribuzzjoni se tkun skont it-tabella fil-punt 2. Mir-raba' sena, il-kontribuzzjoni se tiġi adattata fid-dawl ta' kull żieda jew tnaqqis tas-sussidju tal-Aġenzija sabiex tinżamm l-analoġija bejn il-kontribuzzjoni għar-Repubblika tal-Albanija u l-baġit tal-Aġenzija għall-UE-28. Il-kontribuzzjoni tista' wkoll tiġi rieżaminata fis-snin finanzjarji segwenti fuq il-bażi tal-aħħar dejta statistika ppubblikata mill-Uffiċċju tal-Istatistika tal-Unjoni Ewropea (Eurostat).

               7.Din il-kontribuzzjoni għandha tkun espressa f'euro u titħallas f'kont bankarju tal-euro tal-Kummissjoni tal-Unjoni Ewropea.

               8.Ir-Repubblika tal-Albanija se tħallas il-kontribuzzjoni tagħha skont it-talba għal fondi għall-parti tagħha mhux aktar tard minn 30 jum wara li t-talba għal fondi tintbagħat mill-Kummissjoni.

               9.Kull dewmien fil-ħlas tal-kontribuzzjoni jġib miegħu ħlas ta' imgħax mir-Repubblika tal-Albanija fuq l-ammont pendenti mid-data li fih ikun dovut. Ir-rata tal-imgħax tikkorrispondi mar-rata applikata mill-Bank Ċentrali Ewropew, fid-data li fiha l-ħlas ikun dovut, għall-operazzjonijiet tiegħu f'euro, miżjuda b'1,5 punti perċentwali.

               DIKJARAZZJONI FINANZJARJA LEĠIŻLATTIVA

               1.
                     QAFAS TAL-PROPOSTA/TAL-INIZJATTIVA

                  1.1.
                     Titlu tal-proposta/inizjattiva

                  1.2.
                     Qasam/Oqsma ta' politika kkonċernat(i) fl-istruttura ABM/ABB

                  1.3.
                     Natura tal-proposta/inizjattiva

                  1.4.
                     Objettiv(i)

                  1.5.
                     Raġunijiet għall-proposta/inizjattiva

                  1.6.
                     Tul ta' żmien u impatt finanzjarju

                  1.7.
                     Mod(i) ta' mmaniġġar ippjanat(i)

               2.
                     MIŻURI TA' MMANIĠĠAR

                  2.1.
                     Regoli ta' monitoraġġ u ta' rappurtar

                  2.2.
                     Sistema ta' mmaniġġar u kontroll

                  2.3.
                     Miżuri għall-prevenzjoni ta' frodi u irregolaritajiet

               3.
                     STIMA TAL-IMPATT FINANZJARJU TAL-PROPOSTA/INIZJATTIVA

                  3.1.
                     Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i

                  3.2.
                     Impatt stmat fuq in-nefqa

                  3.2.1.
                     Sommarju tal-impatt stmat fuq in-nefqa

                  3.2.2.
                     Impatt stmat fuq l-approprjazzjonijiet tal-Aġenzija

                  3.2.3.
                     Impatt stmat fuq ir-riżorsi umani tal-Aġenzija

                  3.2.4.
                     Kompatibbiltà mal-qafas finanzjarju pluriennali attwali

                  3.2.5.
                     Kontribuzzjonijiet ta' partijiet terzi

                  3.3.
                     Impatt stmat fuq id-dħul

               DIKJARAZZJONI FINANZJARJA LEĠIŻLATTIVA

               QAFAS TAL-PROPOSTA/INIZJATTIVA

               1.1.Titlu tal-proposta/inizjattiva

                  Deċiżjoni tal-Kunsill dwar pożizzjoni tal-Unjoni dwar il-parteċipazzjoni tar-Repubblika tal-Albanija bħala osservatur fil-ħidma tal-Aġenzija tal-Unjoni Ewropea dwar id-Drittijiet Fundamentali u l-modalitajiet rispettivi, fil-qafas tar-Regolament tal-Kunsill (KE) Nru 168/2007

               1.2.Qasam/Oqsma ta' politika kkonċernat(i) fl-istruttura ABM/ABB
                  2

                  Qasam ta' politika:
                        33
                        "Ġustizzja u Konsumaturi"

                  Attività:
                        33 02
                        "Drittijiet, ugwaljanza u ċittadinanza"

               1.3.Natura tal-proposta/inizjattiva

               Il-proposta/inizjattiva hi relatata ma' azzjoni ġdida

               1.4.Objettiv(i)

               1.4.1.L-objettiv(i) strateġiku/iċi pluriennali tal-Kummissjoni fil-mira tal-proposta/inizjattiva

                  Il-parteċipazzjoni tar-Repubblika tal-Albanija fil-ħidma tal-Aġenzija bħala osservatur se tikkontribwixxi għall-allinjament gradwali tagħha mad-dritt tal-Unjoni u t-tħejjija b'suċċess tagħha għas-sħubija fl-Unjoni Ewropea.

               1.4.2.Objettiv(i) speċifiku/iċi u attività/ajiet ABM/ABB kkonċernat(i)

                  Objettiv speċifiku:

                  Id-Deċiżjoni proposta se tippermetti lir-Repubblika tal-Albanija tipparteċipa bħala osservatur fil-ħidma tal-Aġenzija u se tippermetti lill-Aġenzija tkopri kwistjonijiet ta' drittijiet fundamentali fir-Repubblika tal-Albanija.

                  Attività(jiet) ABM/ABB kkonċernati:

                  33 02
                        "Drittijiet, ugwaljanza u ċittadinanza".

               1.4.3.Riżultat(i) u impatt mistennija

               Speċifika l-effetti li l-proposta/inizjattiva għandu jkollha fuq il-benefiċjarji/gruppi fil-mira.

                  Il-parteċipazzjoni tar-Repubblika tal-Albanija fil-ħidma tal-Aġenzija bħala osservatur se tikkontribwixxi għall-allinjament gradwali tagħha mad-dritt tal-Unjoni u t-tħejjija b'suċċess għas-sħubija fl-Unjoni Ewropea.

               1.4.4.Indikaturi tar-riżultati u tal-impatt

               Speċifika l-indikaturi għall-monitoraġġ tal-implimentazzjoni tal-proposta/inizjattiva.

                  Id-Deċiżjoni proposta se tippermetti lill-Aġenzija twettaq fir-Repubblika tal-Albanija l-kompiti stabbiliti fil-qafas tal-Artikoli 4 u 5 tar-Regolament tal-Kunsill (KE) Nru 168/2007 (ir-Regolament).

                  L-indikaturi tal-prestazzjoni huma fil-qalba tal-attivitajiet ta' ppjanar, monitoraġġ, evalwazzjoni u rappurtar tal-Aġenzija. L-indikaturi stabbiliti fil-Qafas tal-Kejl tal-Prestazzjoni (Performance Measurement Framework - PMF) jintużaw biex titkejjel il-prestazzjoni ġenerali tal-Aġenzija. Il-PMF fih indikaturi fil-livell tal-proġetti li jiddeskrivu r-riżultat ippjanat ta' kull intervent u l-indikaturi fuq terminu qasir ta' żmien, fit-tul u dawk aspirazzjonali, li l-biċċa l-kbira minnhom jitkejlu wara t-tlestija tal-interventi u speċifikament tal-inizjattiva ppjanata. Huwa importanti li l-PMF huwa marbut kemm mal-Pjan Strateġiku kif ukoll mal-Programmi ta' Ħidma Annwali. Il-PMF tal-Aġenzija jinkludi loġika tal-intervent u lista ta' indikaturi ta' prestazzjoni flimkien mal-objettiv, kriterji ta' ġudizzju, miżuri u sorsi u għodod li jikkorrispondu magħhom. Il-PMF jiġbor l-informazzjoni u d-dejta kollha relatata mal-prestazzjoni f'qafas loġiku. Il-PMF tal-Aġenzija huwa organizzat b'mod li jappoġġa l-analiżi tal-prestazzjoni (jiġifieri l-attivitajiet ta' monitoraġġ u evalwazzjoni kif ukoll dawk ta' rappurtar) f'livelli differenti tal-Aġenzija, jiġifieri l-proġett, l-attivitajiet, il-qasam tematiku u f'livelli strateġiċi u se jintuża biex jissorvelja l-implimentazzjoni tal-inizjattiva. B'mod partikolari, l-indikaturi huma differenzjati skont il-livell tal-kisbiet (jiġifieri, ir-riżultati, u l-impatti fuq perjodu qasir ta' żmien, fit-tul u aspirazzjonali) skont il-livelli ta' attivitajiet murija fil-mudell loġiku. Dawn huma identifikati kull sena (ukoll għall-attività tal-ABM/ABB rilevanti kkonċernata mill-inizjattiva) fil-programmi ta' ħidma operazzjonali tal-Aġenzija (Dokument ta' Programmar) u l-monitoraġġ u l-valutazzjoni tal-prestazzjoni huma inklużi fid-dokument ta' rappurtar rilevanti (ir-Rapport ta' Attività Annwali Konsolidat).

               1.5.Raġunijiet għall-proposta/inizjattiva

               1.5.1.Rekwiżit(i) li jrid(u) jiġi/u ssodisfat(i) fuq medda qasira jew medda twila ta' żmien

                  Id-Deċiżjoni proposta għandha tippermetti lir-Repubblika tal-Albanija tipparteċipa bħala osservatur fil-ħidma tal-Aġenzija u wkoll tippermetti lill-Aġenzija tkopri kwistjonijiet ta' drittijiet fundamentali fir-Repubblika tal-Albanija, fl-ambitu pprovdut mir-Regolament tal-Kunsill (KE) Nru 168/2007.

               1.5.2.Valur miżjud tal-involviment tal-UE

                  Il-parteċipazzjoni tar-Repubblika tal-Albanija bħala osservatur fil-ħidma tal-Aġenzija se tikkontribwixxi għall-allinjament gradwali tal-pajjiż mad-dritt tal-UE.

               1.5.3.Tagħlim miksub minn esperjenzi simili fl-imgħoddi

                  Il-proposta għar-Regolament tal-Kunsill (KE) Nru 168/2007 kien fiha valutazzjoni tal-impatt li tittratta l-kwistjoni tal-ambitu ġeografiku tal-attivitajiet tal-Aġenzija.

                  Iċ-Ċentru Ewropew ta' Monitoraġġ dwar ir-Razziżmu u l-Ksenofobija (EUMC), il-prekursur tal-Aġenzija tal-UE għad-Drittijiet Fundamentali, wettaq proġetti ta' PHARE f'pajjiżi kandidati differenti (fl-2003 fl-10 pajjiżi kandidati li ngħaqdu mal-UE fl-2004, kif ukoll fir-RO, BG, TR u HR) li rriżultaw li kienu pożittivi ħafna kemm għall-pajjiżi kandidati kif ukoll għall-EUMC.

               1.5.4.Kompatibbiltà u sinerġija possibbli ma' strumenti xierqa oħra

                  Part mill-ispiża tal-parteċipazzjoni tar-Repubblika tal-Albanija se titħallas mill-IPA.

               1.6.Tul ta' żmien u impatt finanzjarju

               Proposta/inizjattiva b'effett mid-dħul fis-seħħ tad-Deċiżjoni (ara l-Artikolu 9 tagħha) sal-adeżjoni tar-Repubblika tal-Albanija mal-UE

               L-impatt finanzjarju mid-dħul fis-seħħ tad-Deċiżjoni sal-adeżjoni tar-Repubblika tal-Albanija mal-UE

               1.7.Mod(i) ta' mmaniġġar ippjanat(i)
                  3

               Ġestjoni indiretta billi l-kompiti ta' implimentazzjoni tal-baġit jiġu fdati lil korpi msemmija fl-Artikoli 208 u 209 tar-Regolament Finanzjarju

               2.MIŻURI TA' MMANIĠĠAR

               2.1.Regoli ta' monitoraġġ u ta' rappurtar

               Speċifika l-frekwenza u l-kundizzjonijiet.

                  Il-ħidma tal-Aġenzija tal-UE għad-Drittijiet Fundamentali, inkluż il-parteċipazzjoni tal-pajjiżi kandidati fl-attivitajiet tal-Aġenzija, għandha tiġi evalwata regolarment skont il-qafas stabbilit fir-Regolament (KE) Nru 168/2007 u b'kunsiderazzjoni tal-Qafas Pluriennali tal-Aġenzija u d-Dokumenti tal-Ipprogrammar.

               2.2.Sistema ta' mmaniġġar u kontroll

               2.2.1.Riskju/i identifikat(i)

                  (1) L-għarfien tal-persunal dwar is-suq partikolari.

                  (2) Problemi speċifiċi fil-ġbir tad-dejta dwar id-drittijiet fundamentali minħabba nuqqas ta' fornituri fis-suq.

                  (3) L-impatt fuq il-proċess tal-akkwist minħabba nuqqas ta' disponibbiltà tal-fornituri ta' servizzi għall-ġbir tad-dejta dwar id-drittijiet fundamentali.

                  (4) L-impatt fuq ir-riżultati tar-riċerka minħabba ġbir ta' dejta insuffiċjenti jew nuqqas ta' disponibbiltà ta' dejta.

               2.2.2.Metodu/Metodi ta' kontroll previst(i)

                  (1) Analiżi tal-għarfien, il-ħiliet u l-kompetenzi partikolari meħtieġa għall-implimentazzjoni tal-azzjoni u l-identifikazzjoni tat-taħriġ neċessarju tal-persunal.

                  (2) Tisħiħ tal-monitoraġġ fuq l-attivitajiet tal-kuntratturi, speċjalment jekk ikunu ġodda fil-forniment ta' dejta dwar id-drittijiet fundamentali.

               2.3.Miżuri għall-prevenzjoni ta' frodi u irregolaritajiet

               Speċifika l-miżuri ta' prevenzjoni u protezzjoni eżistenti jew previsti.

                  Sabiex jiġu miġġielda l-frodi, il-korruzzjoni u attivitajiet illegali oħrajn, id-dispożizzjonijiet tar-Regolament (UE, Euratom) Nru 883/2013 għandhom japplikaw mingħajr restrizzjonijiet għall-Aġenzija tal-UE għad-Drittijiet Fundamentali.

                  L-Aġenzija għandha taċċedi għall-Ftehim Interistituzzjonali tal-25 ta' Mejju 1999 bejn il-Parlament Ewropew, il-Kunsill tal-Unjoni Ewropea u l-Kummissjoni tal-Komunitajiet Ewropej rigward l-investigazzjonijiet interni mill-Uffiċċju Ewropew Kontra l-Frodi (OLAF) u għandha tapplika, mingħajr dewmien, id-dispożizzjonijiet rilevanti fil-kuntest tal-istrateġija ta' kontra l-frodi u l-pjan ta' azzjoni rilevanti tal-Aġenzija.

                  Id-deċiżjonijiet rigward il-finanzjament u l-ftehimiet ta' implimentazzjoni u l-istrumenti li jirriżultaw minnhom għandhom jistipulaw espliċitament li l-Qorti tal-Awdituri u l-OLAF jistgħu jwettqu, jekk meħtieġ, kontrolli fuq il-post fuq ir-riċevituri tal-finanzjament tal-Aġenzija u fuq il-persunal responsabbli mill-allokazzjoni tiegħu.

               3.STIMA TAL-IMPATT FINANZJARJU TAL-PROPOSTA/INIZJATTIVA

               3.1.Intestatura/i tal-qafas finanzjarju pluriennali u linja/i baġitarja/i tan-nefqa affettwata/i

               Il-linji baġitarji eżistenti

                        Intestatura tal-qafas finanzjarju pluriennali

                        Linja baġitarja

                        Tip ta'infiq

                        Kontribuzzjoni

                        Numru  Intestatura………………………...…………

                        Diff./Mhux diff.
                           4

                        minn pajjiżi tal-EFTA
                           5

                        minn pajjiżi kandidati
                           6

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        3

                        33.0206

                        L-Aġenzija tal-Unjoni Ewropea għad-Drittijiet Fundamentali

                        Mhux diff.

                        LE

                        IVA

                        LE

                        IVA

               3.2.Impatt stmat fuq in-nefqa

               3.2.1.Sommarju tal-impatt stmat fuq in-nefqa

               miljuni ta' EUR (sa tliet pożizzjonijiet deċimali)

                        Intestatura tal-qafas finanzjarju
                        pluriennali

                        Numru

                        3 ..……………………………………………………………….

                        L-Aġenzija tal-Unjoni Ewropea għad-Drittijiet Fundamentali

                        Sena1

                        Sena2

                        Sena3

                        TOTAL

                        Titolu 1 - Nefqa tal-persunal:

                        Impenji

                        (1)

                        0.074

                        0.075

                        0.076

                        0.225

                        Pagamenti

                        (2)

                            0.074

                        0.075

                        0.076

                        0.225

                        Titolu 2 - Bini, tagħmir u nefqa operazzjonali mixxellanja:

                        Impenji

                        (1a)

                        0.020

                        0.021

                        0.021

                        0.062

                        Pagamenti

                        (2 a)

                        0.020

                        0.021

                        0.021

                        0.062

                        Titolu 3 - Nefqa operazzjonali:

                        Impenji

                        (3a)

                        0.066

                        0.067

                        0.069

                        0.202

                        Pagamenti

                        (3b)

                        0.066

                        0.067

                        0.069

                        0.202-

                        TOTAL tal-approprazzjonijiet
                        għall-Aġenzija tal-Unjoni Ewropea għad-Drittijiet Fundamentali

                        Impenji

                        =1+1a +3a

                        0.160

                        0.163

                        0.166

                        0.489

                        Pagamenti

                        =2+2a

                        +3b

                        0.160

                        0.163

                        0.166

                        0.489

               L-ispejjeż tal-Aġenzija se jkunu koperti bid-dħul assenjat li jkun ġej mill-kontribuzzjoni finanzjarja tal-pajjiż kandidat.

                        Intestatura tal-qafas finanzjarju
                        pluriennali

                        5

                        "Nefqa amministrattiva"

               miljuni ta' EUR (sa tliet pożizzjonijiet deċimali)

                        Sena1

                        Sena2

                        Sena3

                        TOTAL

                        Il-Kummissjoni

                        • Riżorsi Umani

                        0,067

                        0,067

                        0,067

                        0,201

                        • Infiq amministrattiv ieħor

                        TOTAL Kummissjoni

                        Approprjazzjonijiet

                        0,067

                        0,067

                        0,067

                        0,201

                        TOTAL tal-approprazzjonijiet
                        fl-INTESTATURA 5
                        tal-qafas finanzjarju pluriennali

                        (Impenji totali = Pagamenti totali)

                        0,067

                        0,067

                        0,067

                        0,201

               miljuni ta' EUR (sa tliet pożizzjonijiet deċimali)

                        Sena1

                        Sena2

                        Sena3

                        TOTAL

                        TOTAL tal-approprazzjonijiet
                        skont l-INTESTATURI 1 sa 5
                        tal-qafas finanzjarju pluriennali

                        Impenji

                        0.227

                        0.230

                        0.233

                        0.690

                        Pagamenti

                        0.227

                        0.230

                        0.233

                        0.690

               3.2.2.Impatt stmat fuq l-approprjazzjonijiet tal-FRA

               Il-proposta/l-inizjattiva teħtieġ l-użu ta' approprjazzjonijiet operazzjonali ta' ammont ta' EUR 0,066 miljun

               Il-parteċipazzjoni tar-Repubblika tal-Albanija fil-ħidma tal-Aġenzija bħala osservatur se tagħmilha possibbli għall-Aġenzija li tittratta kwistjonijiet ta' drittijiet fundamentali f'dak il-pajjiż fil-kamp ta' applikazzjoni tal-Artikolu 3(1) tar-Regolament tal-Kunsill (KE) Nru 168/2007, sa fejn huwa meħtieġ għall-allinjament gradwali tar-Repubblika tal-Albanija mal-liġi tal-Unjoni. Il-kompiti li l-Aġenzija tista' twettaq huma stabbiliti fl-Artikolu 4 tar-Regolament tal-Kunsill (KE) Nru 168/2007 u l-oqsma ta' prijorità tagħha huma stabbiliti fil-Qafas Pluriennali tal-Aġenzija skont l-Artikolu 5 tar-Regolament tal-Kunsill (KE) Nru 168/2007.

               3.2.3.Impatt stmat fuq ir-riżorsi umani tal-FRA

               3.2.3.1.Sommarju

               Il-proposta/l-inizjattiva teħtieġ l-użu ta' approprjazzjonijiet ta' natura amministrattiva, kif spjegat hawn taħt:

               miljuni ta' EUR (sa tliet pożizzjonijiet deċimali)

                        Sena1

                        Sena2

                        Sena3

                        TOTAL

                        Uffiċjali (Gradi AD)

                        Uffiċjali (Gradi AST)

                        Persunal b'kuntratt

                        1

                        1

                        1

                        1

                        Persunal temporanju

                        Esperti Nazzjonali Sekondati

                        TOTAL

                        1

                        1

                        1

                        1

               3.2.3.2.Ir-rekwiżiti stmati tar-riżorsi umani għall-Kummissjoni

               Il-proposta/l-inizjattiva tirrikjedi l-użu ta' riżorsi umani fil-Kummissjoni, kif spjegat hawn taħt:

               L-istima għandha tingħata f'ammonti sħaħ (jew l-iżjed sa pożizzjoni deċimali waħda)

                        Sena
                        1

                        Sena
                        2

                        Sena
                        3

                        Pożizzjonijiet fil-pjan ta' stabbiliment (uffiċjali u persunal temporanju)

                        XX 01 01 01 (il-Kwartieri Ġenerali u l-Uffiċċji ta' Rappreżentanza tal-Kummissjoni)

                        0,5

                        0,5

                        0,5

                        XX 01 01 02 (Delegazzjonijiet)

                        XX 01 05 01 (Riċerka indiretta)

                        10 01 05 01 (Riċerka diretta)

                        • Persunal estern (f'unità Ekwivalenti ta' Ingaġġ Full-Time: FTE)
                           7

                        XX 01 02 01 (AC, END, INT mill-"pakkett globali")

                        XX 01 02 02 (AC, AL, END, INT u JED fid-Delegazzjonijiet)

                        XX 01 04 yy
                           8

                        - fil-Kwartieri Ġenerali
                           9

                        - fid-Delegazzjonijiet

                        XX 01 05 02 (AC, END, INT – Riċerka indiretta)

                        10 01 05 02 (AC, END, INT – Riċerka diretta)

                        Linji baġitarji oħra (speċifika liema)

                        TOTAL

                        0,5

                        0,5

                        0,5

               XX huwa l-qasam ta' politika jew it-titolu tal-baġit ikkonċernat.

               Ir-riżorsi umani meħtieġa se jiġu pprovduti minn persunal mid-DĠs li huwa diġà assenjat għall-immaniġġar tal-azzjoni u/jew li diġà ġie riallokat fid-DĠs, flimkien, jekk ikun meħtieġ, ma' kull allokazzjoni addizzjonali li tista' tingħata lid-DĠs responsabbli mill-immaniġġar fil-proċedura ta' allokazzjoni annwali u fid-dawl tal-limiti baġitarji.

               Deskrizzjoni tal-kompiti li jridu jitwettqu:

                        Uffiċjali u persunal temporanju

                        Kompiti amministrattivi, finanzjarji u ġuridiċi li jikkonċernaw il-parteċipazzjoni tar-Repubblika tal-Albanija fil-ħidma tal-Aġenzija bħala osservatur

                        Persunal estern

                        Mhux applikabbli

               3.2.4.Kompatibbiltà mal-qafas finanzjarju pluriennali attwali

               Il-proposta/l-inizjattiva hija kompatibbli mal-qafas finanzjarju pluriennali attwali.

               3.2.5.Kontribuzzjonijiet ta' partijiet terzi

               Il-proposta/l-inizjattiva tistipula l-kofinanzjament stmat hawn taħt:

               miljuni ta' EUR (sa tliet pożizzjonijiet deċimali)

                        Sena1

                        Sena2

                        Sena3

                        Totali

                        Ir-Repubblika tal-Albanija

                        0.160

                        0.163

                        0.166

                        0.489

                        TOTAL tal-approprjazzjonijiet kofinanzjati

                        0.160

                        0.163

                        0.166

                        0.489

               3.3.Impatt stmat fuq id-dħul

               Il-proposta/inizjattiva għandha l-impatt finanzjarju li ġej:

               ◻
                     ◻fuq ir-riżorsi proprji

               ⌧
                     ⌧fuq id-dħul mixxellanju

               miljuni ta' EUR (sa tliet pożizzjonijiet deċimali)

                        L-intestatura tad-dħul baġitarju:

                        Approprjazzjonijiet disponibbli għas-sena finanzjarja attwali

                        Impatt tal-proposta/inizjattiva
                           10

                        Sena1

                        Sena2

                        Sena3

                        Artikolu 603.1

                        0.160

                        0.163

                        0.166

               Għal dħul mixxellanju "assenjat", speċifika l-linja/i tan-nefqa tal-baġit affettwata/i.

                  33.02.06.

               Speċifika l-metodu tal-kalkolu tal-impatt fuq id-dħul.

                  Ara l-anness I tad-deċiżjoni

                     (1)
                  ĠU L 56, 4.3.1968, p. 1, kif emendati l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill tat-22 ta' Ottubru 2013, ĠU L 287, 29.10.2013, p. 15.

                     (2)
                  ABM: immaniġġar ibbażat fuq l-attività; ABB: ibbaġittjar ibbażat fuq l-attività.

                     (3)
                  Id-dettalji dwar il-metodi ta' mmaniġġar u r-referenzi għar-Regolament Finanzjarju jinsabu fis-sit web tal-BudgWeb:

                     https://myintracomm.ec.europa.eu/budgweb/EN/man/budgmanag/Pages/budgmanag.aspx

                  .

                     (4)
                  Diff: = Approprjazzjonijiet differenzjati / Mhux diff. = Approprjazzjonijiet mhux differenzjati.

                     (5)
                  L-EFTA: L-Assoċjazzjoni Ewropea tal-Kummerċ Ħieles.

                     (6)
                  Pajjiżi kandidati u, fejn applikabbli, pajjiżi kandidati potenzjali mill-Balkani tal-Punent.

                     (7)
                  AC = Persunal b'kuntratt; AL = Persunal Lokali; END = Espert Nazzjonali Sekondat; INT = persunal ta' aġenzija; JED = Esperti Żgħażagħ f'Delegazzjonijiet.

                     (8)
                  Sottolimitu għall-persunal estern kopert mill-approprjazzjonijiet operazzjonali (il-linji "BA" preċedenti).

                     (9)
                  L-aktar għall-Fondi Strutturali, il-Fond Agrikolu Ewropew għall-Iżvilupp Rurali (il-FAEŻR) u l-Fond Ewropew għas-Sajd (il-FES).

                     (10)
                  Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri l-ammonti grossi wara t-tnaqqis ta' 25% għall-ispejjeż tal-ġbir.